**........ sz. napirend**

**E L Ő T E R J E S Z T É S**

**a Képviselő-testület 2020. június 25-i rendes ülésére**

# Tárgy: Javaslat Budapest Főváros II. Kerületi Önkormányzat Képviselő-testületének a Közszolgálati Tisztviselők Napja munkaszüneti nappá nyilvánításáról szóló ……/2020. (……) önkormányzati rendeletére

**Készítette:** Zsengellér Krisztina

 humánpolitikai osztályvezető s.k.

**Egyeztetve:** dr. Varga Előd Bendegúz

 alpolgármester

**Látta:** dr. Szalai Tibor

 jegyző

**Látta:** Murai Renáta

 igazgató

***A napirend tárgyalása zárt ülést nem igényel.***

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 93. § (1) bekezdése alapján munkaszüneti nap: január 1., március 15., nagypéntek, húsvéthétfő, május 1., pünkösdhétfő, augusztus 20., október 23., november 1. és december 25-26.

A Kttv. 93. § (2) bekezdése értelmében a helyi önkormányzat képviselő-testülete a 232/A. §-ban foglaltak szerint egy további munkaszüneti napot állapíthat meg.

A Kttv. 232/A. § (1) bekezdése alapján a helyi önkormányzat képviselő-testülete – a (2) bekezdésben foglalt feltétellel – rendeletben rendelkezhet arról, hogy a képviselő-testület hivatala köztisztviselője számára a Közszolgálati Tisztviselők Napja, július 1-je munkaszüneti nap legyen.

A Kttv. 232/A. § (2) bekezdése értelmében a helyi önkormányzat képviselő-testületének az (1) bekezdés szerinti rendelkezése esetén az azzal összefüggésben keletkező többletköltségek fedezetét a helyi önkormányzat saját bevétele biztosítja.

Fentiek alapján javaslom a minden év július 1. napján esedékes Közszolgálati Tisztviselők Napjának munkaszüneti nappá történő elrendelését Budapest II. kerületi Polgármesteri Hivatal dolgozói számára, egész éves munkájuk elismeréseként.

Kérjük a Tisztelt Képviselő-testületet az előterjesztés megtárgyalására és a rendelet megalkotására.

*(A rendelet elfogadása minősített többségű szavazati arányt igényel.)*

B u d a p e s t, 2020. június 19.

**Őrsi Gergely**

**polgármester**

# Budapest Főváros II. Kerületi Önkormányzat

# Képviselő-testületének ……/2020. (….) önkormányzati rendelete

# a Közszolgálati Tisztviselők Napja munkaszüneti nappá nyilvánításáról

Budapest Főváros II. Kerületi Önkormányzatának Képviselő-testülete Magyarország Alaptörvénye 32. cikkének (1) bekezdése a) pontjában meghatározott feladatkörében eljárva, valamint a közszolgálati tisztviselőkről szóló 2011. évi CXCIX. törvény 93. § (2) bekezdésében és a 232/A. §-ának (1) bekezdésében foglalt felhatalmazás alapján a következőket rendeli el:

**1. §**

A közszolgálati tisztviselőkről szóló 2011. évi CXCIX. törvény 93. § (2) bekezdése és a 232/A. §-ának (1) bekezdése alapján a Képviselő-testület elrendeli, hogy a minden év július 1. napján esedékes Közszolgálati Tisztviselők Napja munkaszüneti nap Budapest II. kerületi Polgármesteri Hivatal köztisztviselői számára.

**2. §**

E rendelet a kihirdetését követő napon lép hatályba.

 **Őrsi Gergely dr. Szalai Tibor**

 **polgármester jegyző**

Á l t a l á n o s i n d o k o l á s

A rendeletalkotás célja, hogy a közszolgálati tisztviselőkről szóló 2011. évi CXCIX. törvény (a továbbiakban: Kttv.) 232/A. § (1) bekezdése alapján a Polgármesteri Hivatal köztisztviselői számára szakmai munkájuk elismeréseként munkaszüneti nap legyen a minden év július 1. napján esedékes Közszolgálati Tisztviselők Napja.

R é s z l e t e s i n d o k o l á s

1. §

A Kttv. korábbi szabályozása alapján 2016. évig a Közszolgálati Tisztviselők Napja, július 1-je munkaszüneti nap volt.

2017. évben a Kttv. módosítása értelmében július 1. napja továbbra is a Közszolgálati Tisztviselők Napja, azonban a törvény az önkormányzatok esetén a képviselő-testületet hatalmazta fel arra, hogy e napot munkaszüneti nappá nyilvánítsa.

A Kttv. 93. § (1) bekezdése alapján munkaszüneti napok: január 1., március 15., nagypéntek, húsvéthétfő, május 1., pünkösdhétfő, augusztus 20., október 23., november 1. és december 25-26.

A Kttv. 93. § (2) bekezdése értelmében a helyi önkormányzat képviselő-testülete a 232/A. §-ban foglaltak szerint egy további munkaszüneti napot állapíthat meg.

A Kttv. 232/A. § (1) bekezdése alapján a helyi önkormányzat képviselő-testülete – a (2) bekezdésben foglalt feltétellel – rendeletben rendelkezhet arról, hogy a képviselő-testület hivatala köztisztviselői számára a Közszolgálati Tisztviselők Napja, július 1-je munkaszüneti nap legyen.

2. §

A rendelet időbeli hatályáról rendelkezik.